Ministru kabineta noteikumu „Grozījumi Ministru kabineta 2015. gada 11. augusta noteikumos Nr.467 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākuma “Atbalsts sociālajai uzņēmējdarbībai” īstenošanas noteikumi”” projekta sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projekts „Grozījumi Ministru kabineta 2015. gada 11. augusta noteikumos Nr.467 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākuma “Atbalsts sociālajai uzņēmējdarbībai” īstenošanas noteikumi”” (turpmāk – MK noteikumu projekts) ir izstrādāts saskaņā ar 2014. gada 3. jūlija Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu, kā arī lai precizētu darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākuma “Atbalsts sociālajai uzņēmējdarbībai” (turpmāk – pasākums) īstenošanas nosacījumus, atbalstāmās darbības un atbalstāmo darbību izmaksu pozīcijas.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai precizētu/papildinātu pasākuma atbalstāmās darbības, tai skaitā atbalstāmo darbību izmaksu pozīcijas, kā arī pasākuma īstenošanas nosacījumus, ir nepieciešams veikt atbilstošus grozījumus MK 2015.gada 11.augusta noteikumos Nr.467 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākuma “Atbalsts sociālajai uzņēmējdarbībai” īstenošanas noteikumi” (turpmāk – MK noteikumi Nr.467), tai skaitā:- papildināt MK noteikumus Nr.467 ar jaunu atbalstāmo darbību “pieredzes apmaiņas pasākumi par sociālo uzņēmējdarbību” (MK noteikumu projekta 6.punkts). Ņemot vērā, ka sociālā uzņēmējdarbība ir jauna politikas iniciatīva Latvijā, kā arī pasākuma/projekta ietvaros tiks noteikti un pārbaudīti optimālākie risinājumi sociālo uzņēmumu izveidei un attīstībai, projekta/pasākuma ietvaros ir nepieciešams paredzēt kapacitātes stiprināšanas pasākumus, t.i., pieredzes apmaiņas pasākumus (piemēram, dalība dažāda līmeņa pasākumos, t.sk. semināros, konferencēs, diskusijās) par sociālo uzņēmējdarbību projekta darbiniekiem; - papildināt atbalstāmo darbību izmaksu pozīcijas un īstenošanas nosacījumus, nosakot, ka pakalpojumu (uzņēmuma) līgumu ietvaros tiek plānotas izmaksas sabiedrības izpratnes veidošanas pasākumu (MK noteikumu Nr.467 17.1.apakšpunktā minētā atbalstāmā darbība) organizēšanai (piemēram, telpu īre un noma, kancelejas preču iegāde, tulkošana, kafijas pauzes u.c.), informatīvo vizuālo elementu izgatavošanai un ekspertu piesaistei (sabiedrības izpratnes veidošanas pasākumu ietvaros);- precizēt MK noteikumus Nr.467, paredzot, ka finansējuma saņēmējs pakalpojumu (uzņēmuma) līgumu ietvaros var plānot izmaksas transporta pakalpojumiem, lai nodrošinātu noteiktu atbalstāmo darbību īstenošanu;- papildināt ar pienākumu finansējuma saņēmējam uzkrāt un vienu reizi gadā iesniegt sadarbības iestādē apkopotus datus par Eiropas Parlamenta un Padomes 2013.gada 17.decembra Regulas (ES) Nr.1304/2013 par Eiropas Sociālo fondu un ar ko atceļ Padomes Regulu (EK) Nr.1081/2006 1.pielikumā ietvertajiem kopējiem tūlītējiem rezultātu rādītājiem;- ņemot vērā iepriekš minēto, svītrot MK noteikumu Nr.467 36.3.apakšpunktā atsauci uz Eiropas Parlamenta un Padomes 2013. gada 17. decembra Regulu (ES) Nr. 1304/2013 par Eiropas Sociālo fondu un ar ko atceļ Padomes Regulu (EK) Nr. 1081/2006, lai novērstu tiesību normu/normatīvā dublēšanos, kā arī mazinātu finansējuma saņēmējam administratīvo slogu (MK noteikumu projekta 15.punkts);- atbilstoši Ministru prezidenta 21.10.2015. rezolūcijai (dokuments Nr. 1.1.1./90), tai skaitā 2015. gada 15. oktobra Valsts sekretāru sanāksmē nolemtajam (protokols Nr.40, 33.§) attiecībā uz Darba laika sistēmas izmantošanu, ir nepieciešams paredzēt, ka no 2015.gada 1.novembra darba laika uzskaiti par veiktajām funkcijām nepieciešams veikt tam projekta personālam, kas projektā piesaistīts (nodarbināts) piemērojot daļlaika attiecināmības principu;- ar MK noteikumu projektu ierosinātās izmaiņas paredz veikt grozījumus MK noteikumos Nr.467, nodrošinot vienotu pieeju/struktūru tiesību normu atspoguļošanai MK noteikumos par Labklājības ministrijas pārziņā esošo specifisko atbalsta mērķu īstenošanu. |
| 3. | Projekta izstrādē iesaistītās institūcijas | Labklājības ministrija. |
| 4. | Cita informācija | MK noteikumu projekta 1., 2., 3., 4., 5., 7., 10., 11., 12., 15., 16., 17., 18., 19. un 20. punkts neietekmē finansējuma saņēmēju (LM).Sekojošie MK noteikumu projekta punkti ietekmē finansējuma saņēmēju:1) 6. un 13. punkts – MK noteikumi Nr.467 tiek papildināti ar jaunu atbalstāmo darbību “pieredzes apmaiņas pasākumi par sociālo uzņēmējdarbību”, tai skaitā ar finansējuma saņēmēja nosacījumiem par atbalstāmās darbības īstenošanu; 2) 8.punkts – tiek precizēts MK noteikumu Nr.467 19.3.apakšpunkts (t.i., pārējās projekta īstenošanas izmaksas), t.sk. papildināts ar jaunu izmaksu apakšpozīciju, kas paredz, ka var tikt segtas dalības maksas izmaksas atbalstāmās darbības “pieredzes apmaiņas pasākumi par sociālo uzņēmējdarbību” ietvaros:- finansējuma saņēmēja un sadarbības partnera projekta personālam pieredzes apmaiņas pasākumos, kas norisinās Latvijas teritorijā;- finansējuma saņēmēja projekta īstenošanas personālam pieredzes apmaiņas pasākumos, kas norisinās ārvalstīs (ārpus Latvijas teritorijas).3) 9.punkts – redakcionāli tiek precizēts MK noteikumu Nr.467 20. punkts nosakot, kādas izmaksas var plānot pakalpojumu (uzņēmuma) līgumu ietvaros/izmaksās;4) 14.punkts – finansējuma saņēmēja pienākumi tiek papildināti ar pienākumu uzkrāt datus par kopējiem tūlītējiem rezultātu rādītājiem.Izvērtējot ierosināto grozījumu ietekmi uz finansējuma saņēmēju, t.sk. ņemot vērā iepriekš minēto, pēc MK noteikumu spēkā stāšanas tiks ierosināts veikt attiecīgus grozījumus projektā. MK noteikumu projekts (tai skaitā ierosinātie grozījumi) pozitīvi ietekmēs pasākuma mērķa grupu.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa ir:- komersanti, biedrības un nodibinājumi; - fiziskas personas, kuras plāno uzsākt sociālo uzņēmējdarbību;- nelabvēlīgākā situācijā esoši bezdarbnieki (ilgstošie bezdarbnieki, gados vecāki bezdarbnieki (vecāki par 54 gadiem), bezdarbnieki, kuriem ir apgādājamie, un bezdarbnieki ar invaliditāti);- personas ar invaliditāti un personas ar garīga rakstura traucējumiem. |
| 2. | Tiesiskā regulējuma ietekme uz tautsaimniecību un administratīvo slogu | Pasākuma ietvaros finansējuma saņēmējs nodrošina MK noteikumu projekta 14.punktā minēto datu iegūšanu/uzkrāšanu un sniegšanu. Attiecībā uz citām sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | - Datu uzkrāšana, apkopošana un iesniegšana sadarbības iestādei par Eiropas Parlamenta un Padomes 2013.gada 17.decembra Regulas (ES) Nr.1304/2013 par Eiropas Sociālo fondu un ar ko atceļ Padomes Regulu (EK) Nr.1081/2006 1.pielikumā ietvertajiem kopējiem tūlītējiem rezultāta rādītājiem: (bezdarbnieku skaits \* laiks, kas nepieciešams datu uzkrāšanai, ievadīšanai un iesniegšanai) \* darbaspēka atlīdzības vidējā likme = (217 \* 0,5) \* 5,09 = 108,5 \* 5,09 = 552 *euro*.Ņemot vērā iepriekš minēto, indikatīvais kopējais administratīvo izmaksu monetārs novērtējums par datu (informācijas) uzkrāšanu līdz pasākuma beigām – 552 *euro* apmērā. |
| 4. | Cita informācija | Administratīvo izmaksu monetārs novērtējums par datu uzkrāšanu saistītajiem izdevumiem ir veikts indikatīvi. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013. gada 17. decembra Regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Eiropas Parlamenta un Padomes Regula Nr.1303/2013).Eiropas Parlamenta un Padomes 2013. gada 17. decembra Regulu (ES) Nr. 1304/2013 par Eiropas Sociālo fondu un ar ko atceļ Padomes Regulu (EK) Nr. 1081/2006 (turpmāk – Eiropas Parlamenta un Padomes Regula Nr. 1304/2013). |
| 2. | Citas starptautiskās saistības | MK noteikumu projekts šo jomu neskar. |
| 3. | Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes Regula Nr. 1303/2013Eiropas Parlamenta un Padomes Regula Nr. 1304/2013 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Eiropas Parlamenta un Padomes Regula Nr.1303/2013 | MK noteikumu projekta19.punkts.  | Vienība tiek ieviesta pilnībā. | Netiek paredzētas stingrākas prasības. |
| Eiropas Parlamenta un Padomes Regula Nr. 1304/2013 | MK noteikumu projekta14.punkts. | Vienība tiek ieviesta pilnībā. | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | MK noteikumu projekts šo jomu neskar. |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | MK noteikumu projekts šo jomu neskar. |
| Cita informācija | Nav. |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | MK noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| MK noteikumu projekts šo jomu neskar. | MK noteikumu projekts šo jomu neskar. | MK noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | MK noteikumu projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļa vietnē [www.lm.gov.lv](http://www.lm.gov.lv) un aicinot līdz 2015.gada 16.oktobrim sabiedrības pārstāvjus: 1) rakstiski sniegt viedokli par MK projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;2) klātienē sniegt viedokli par MK noteikumu projektu tā izstrādes stadijā. |
| 3. | Sabiedrības līdzdalības rezultāti | Līdz 2015.gada 16.oktobrim par tīmekļvietnē ievietoto projektu sabiedrības viedoklis netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Atbildīgās iestādes funkcijas pilda Labklājības ministrija, sadarbības iestādes funkcijas – Centrālā finanšu un līgumu aģentūra. Labklājības ministrija – Eiropas Savienības fondu finansējuma saņēmējs. Finansējuma saņēmēja sadarbības partneris – akciju sabiedrība “Attīstības finanšu institūcija Altum”. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

*MK noteikumu projekts anotācijas III un IV sadaļu neskar.*

Labklājības ministrs Jānis Reirs

03.03.2016. 10:28

1801

R.Kudļa, 67021630

Rudolfs.Kudla@lm.gov.lv